open-index/open-wikipedia-markdown huggingface dataset:
Frej Stenbäck

**Frej Gustav Stenbäck** (11. huhtikuuta 1941 Vöyri – 30. tammikuuta 2018 Turku) oli suomalainen patologian erikoislääkäri, joka toimi Oulun yliopiston patologian apulaisprofessorina (1974-) ja professorina (1995-). 

Stenbäck kirjoitti ylioppilaaksi Gamlakarleby Svenska Samlyceumista 1959. Hän opiskeli lääketiedettä Oulun yliopiston Lääketieteellisen tiedekunnan ensimmäisellä vuosikurssilla, ja myös patologian tutkimukseen professori Kai Dammertin ohjauksessa. Stenbäck valmistui lääkäriksi 1966, lääketieteen ja kirurgian tohtoriksi 1970 ja patologian erikoislääkäriksi 1974. Hänen englanninkielinen väitöskirjansa (1969) tutki kokeellisesti ihosyöpää hiirellä oli otsikoitu *Promotion in the morphogenesis of chemically inducible skin tumours : A histological and histochemical study*. Hän oli Helsingin yliopiston dosentti 1976–2009 ja dosentti myös toisaalla (TY, 1997–2009).

Hän työskenteli Oulun yliopiston assistenttina 1966–1970, yhdysvaltalaisen Nebraskan yliopiston apulaisprofessorina 1970–1974. Erityisesti Yhdysvalloissa hän sai mainetta ihosyövän sekä toksisen patologian tuntijana. Hänet nimitettiin Oulun yliopiston patologina laitoksen apulaisprofessoriksi 1974, ja hän toimi myös Oulun yliopistollisen sairaalan apulaisylilääkärinä (1974–2009). Hän hoiti Kuopion yliopiston määräaikaista professuuria  1978-1979. Nimitys Trondheimin yliopiston patologian professoriksi 1986, jossa tehtävässä 1987 saakka. Oulun yliopiston patologian professoriksi hänet valittiin 1995. Hän on ollut vierailevana professorina useissa arvostetuissa yliopistoissa ja tutkimuslaitoksissa, esimerkiksi Oxfordin yliopistossa (1976–1980), NIH:ssa New Yorkissa (New York Medical College 1982–1995), Glasgow’ssa ja Heidelbergissä Saksan syöpätutkimuskeskuksessa DKFZ:ssa (1996–1998).

Hän on toiminut monissa luottamustehtävissä, esimerkiksi Pohjoismaiden neuvoston arktisen lääketieteen sihteeristön pääsihteerinä 1986–1987, Maailman terveysjärjestön asiantuntijana 1977–1984; sekä hallituksen jäsenenä, varapuheenjohtajan tai puheenjohtajana Suomen lääkäriyhdistyksen koulutusjaoksessa 1975–1988, Suomen patologiyhdistyksessä 1979–1998, Pohjoismaisessa toksikologisen patologian yhdistyksessä 1991–1997 ja Interntional Federation of Toxicolocical Pathology Societies -järjestössä 1991–1996. 

Hän on julkaissut noin 200 tieteellistä artikkelia patologian, syövän ja toksikologian aihepiireistä.

## Lähteet
Overtures of Blasphemy

**Overtures of Blasphemy** on Deiciden kahdestoista studioalbumi, joka julkaistiin 14. syyskuuta 2018. Se debytoi Suomen virallisen albumilistan sijalla 42 ja fyysisen albumilistan sijalla 9.

## Vastaanotto

Albumi sai hyvän vastaanoton. Soundin Nuutti Heiskala antoi albumille neljä tähteä viidestä, ja sanoi viisi vuotta työstetyn albumin vaativan kuuntelijaltaankin enemmän aikaa. Hän piti levyä sävellysteknisesti harkituimmaksi sitten vuoden 1992 albumin *[[Legion (albumi)|Legion]]*, ja kutsui neoklassisten melodioiden laajamittaista vallitsevuutta yhtyeen perinteisten brutaalin soundien rinnalla. Kaaoszinen Sami Elamaa sanoi verrattain vihaisen albumin tehneen yhtyeen olevan iskussa, vaikkei kyseessä olekaan mestariteos, ja antoi lisäpisteitä tyylikkään raa’asta kansitaiteesta.

## Kappaleet

## Kokoonpano
* Glen Benton – laulu, basso
* Kevin Quirion – kitara
* Mark English – kitara
* Steve Asheim – rummut

## Lähteet

## Aiheesta muualla
* 
*
Hugo Winter (rovasti)

**Hugo Winter** (3. heinäkuuta 1866 Hartola – 23. huhtikuuta 1949 Saarijärvi) oli suomalainen rovasti ja maailmanmatkaaja.

Winterin vanhemmat olivat Hartolan kirkkoherra Adolf Magnus Winter (1828–1880) ja Julia Malvina Bonsdorff (1836–1926). Hän pääsi ylioppilaaksi 1885 Jyväskylän lyseosta ja suoritti teologisen erotutkinnon Helsingin yliopistossa 1889. Winter vihittiin papiksi 1890. 

Winter oli aluksi ylimääräisenä pappina Pyhäjärvellä (V.l.), Hollolassa ja Hirvensalmella ja sen jälkeen 1894–1915 Hollolan seurakunnan toisena kappalaisena ja samalla Lahden kauppalan ja vuodesta 1905 Lahden kaupungin pastorina. Hän oli Hartolan kirkkoherrana 1915–1920 ja Saarijärven kirkkoherrana 1920–1947. Winter sai rovastin arvonimen 1928.

Winter teki vuodesta 1890 lähtien useita ulkomaanmatkoja ja piti matkakokemuksistaan esitelmiä. Hän kävi muun muassa enonsa, matematiikan ja luonnontieteen yliopettaja Ernst Jakob Waldemar Bonsdorffin kanssa Egyptissä vuonna 1896 sekä Huippuvuorilla 1909, matkasi 1907 Himalajalle, Shanghaihin ja Havaijille ja 1913 Algerian kautta Australiaan ja Uruguayihin. Vuonna 1921 hän kävi Yhdysvalloissa, 1925 Etelä-Afrikassa, 1929 Yhdysvalloissa ja Länsi-Intian saarilla, 1935 Yhdysvalloissa, 1936 Pariisissa, 1937 Unkarissa, 1938 Etelä- ja Väli-Amerikan maissa sekä Länsi-Intian saarilla ja vuonna 1939 Portugalissa ja Italiassa.

Hugo Winter oli naimisissa vuodesta 1929 Gerda Elisabet von Haartmanin (1877–1963) kanssa. Winterin sisaruksia olivat kirjailija Maila Talvio ja merikapteeni, kirjailija Ernst Winter (Erkki West).

## Teoksia
* *Maailmanmatkoiltani : rovasti Hugo Winterin matkakertomuksia vuosilta 1896-1925* ; toimittanut Maija Länsisalo. Sampo-lehti, Saarijärvi 2005

## Kirjallisuutta
* Tiina Koskimies ; *Ravintoa sielulle ja ruumiille : suomalainen pappilapuutarha 1900-luvun alkupuoliskolla*. Tutkimuksia / Jyväskylän yliopisto, etnologian laitos 39. Jyväskylä 1999
* Martti Lappalainen : *Vain tavallinen maalaispastori : rovasti Hugo Winterin saarijärvivuodet 1923-1949*. Omakustanne, Saarijärvi 2001 

## Lähteet
Wilfrid von Christierson

**Wilfrid von Christierson** (16. toukokuuta 1878 Vaasa – 11. marraskuuta 1945) oli ensimmäinen reformaation jälkeinen suomalaista syntyperää ollut katolinen pappi. 

Suomenruotsalaiseen von Christiersonin aatelissukuun kuuluneen Wilfridin vanhemmat olivat luotsi- ja majakkalaitosten ylihallituksen luotsikapteeni Axel Fredrik Adolf von Christierson ja irlantilainen katolinen Anna Winifred von Christierson (o.s. O'Flanagan). Vaasassa syntynyt von Christierson kävi koulua ensin Turussa, sitten Helsingissä Nya svenska samskolanissa ja opiskeli papiksi Saint-Sulpicen pappisseminaarissa Pariisissa. Hänet vihittiin papiksi 3. heinäkuuta 1903. 

Von Christierson toimi seurakuntapappina Tukholman Pyhän Eerikin seurakunnassa 1904–1906. Hänen nimitettiin Helsingin katolisen seurakunnan kirkkoherraksi 4. heinäkuuta 1906. Von Christierson toimi kirkkoherrana vuoteen 1911 asti, jolloin venäläiset viranomaiset karkottivat kaikki Venäjän keisarikunnan ulkopuolelta tulleet katoliset papit ja nunnat maasta ja von Christierson alennettiin seurakunnan kappalaiseksi. Von Christierson oli kutsunut Suomeen Jeesuksen pyhän sydämen veljeskunnan (SCJ) hollantilaisia pappeja, eivätkä venäläiset viranomaiset pitäneet häntä tästä syystä luotettavana. Von Christierson ja hollantilaiset papit suosivat ruotsin kieltä seurakunnan toiminnassa, kun taas puolalaisia pappeja kannattanut suomenkielinen pappi Adolf Carling pyrki kehittämään suomen kielen käyttöä. 

Von Christierson palveli Helsingin suojeluskuntapiirissä lääkintäkersanttina.

## Lähteet
Jeff Davisin piirikunta (Texas)

**Jeff Davisin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 2&nbsp;342 vuonna 2010 ja sen pinta-ala on 5&nbsp;866 neliökilometriä. Jeff Davisin suurin kaupunki Fort Davis on myös sen hallintokeskus.

Alue kuului aiemmin Presidion piirikunnalle. Jeff Davisin piirikunta perustettiin 1887 ja se sai nimensä Amerikan konfederaation presidentti Jefferson Davisilta.


Tiedosto:JeffDavisCountyCourthouse.jpg|Piirikunnan oikeustalo.
Tiedosto:Gator Lodge (5055657254).jpg|Davis Mountains State Park sijaitsee piirikunnassa.


## Lähteet
Dallasin piirikunta (Texas)

**Dallasin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 2 368 139 vuonna 2010 ja sen pinta-ala on 2&nbsp;354 neliökilometriä. Piirikunnan suurin kaupunki Dallas on myös sen hallintokeskus.

## Väestö
Piirikunnan asukkaista 39,9 prosenttia on latinalaisamerikkalaisia, 29,7 prosenttia valkoisia ja 22,3 prosenttia mustia. 43,7 prosenttia puhuu muita kieliä kuin englantia. 82.6 prosenttia asukkaista on Yhdysvaltain kansalaisia. Piirikunnan väestön keski-ikä on 33,3 vuotta.

## Kuvia piirikunnasta

Tiedosto:Southern Methodist University July 2016 108 (Dallas Hall).jpg|Southern Methodist University.


## Lähteet

## Aiheesta muualla
Keilailun maailmanmestaruuskilpailut 2018

**[[Keilailu]]n miesten maailmanmestaruuskilpailut 2018** järjestettiin Hongkongissa, Kiinassa 23. marraskuuta – 5. joulukuuta 2018. Kisoihin osallistui 267 keilaajaa 47 maasta. Menestyneinen maa oli kaksi kultaa ja useita muita mitaleja voittanut Yhdysvallat. Myös Malesia voitti kaksi kultaa. 

## Mestarit

## Lähteet
Soudun maailmanmestaruuskilpailut 2018

**[[Soudun maailmanmestaruuskilpailut]] 2018** järjestettiin Plovdivissa, Bulgariassa 9.–16. syyskuuta 2018. Ohjelmassa oli paraluokat mukaan lukien 29 lajia. Mitaleille ylsi 28 maata. Italia, Yhdysvallat, Saksa ja Ranska saavuttivat kukin kolme kultamitalia.

## Lähteet
Skeleton talviolympialaisissa 2018 – naisten kilpailu

**[[Skeleton talviolympialaisissa 2018|Skeletonin]] naisten kilpailu [[Talviolympialaiset 2018|talviolympialaisissa 2018]]** järjestettiin 16. ja 17. helmikuuta 2018 Olympic Sliding Centressä Pyeongchangissa, Etelä-Koreassa. Kilpailun voitti Ison-Britannian Lizzy Yarnold, toiseksi tuli Saksan Jacqueline Lölling ja kolmanneksi Ison-Britannian Laura Deas.

## Tulokset
Kierroksen paras aika on lihavoitu. Uudet rataennätykset on merkitty tekstillä ”RE”.

## Lähteet
Aligned with the True Death

**Aligned with the True Death** on Trollheim’s Grottin kolmas studioalbumi, joka julkaistiin 31. lokakuuta 2018. Se on yhtyeen ensimmäinen 15 vuoden levytystauon jälkeen julkaistu albumi. Albumin vinyylipainos julkaistaan 8. helmikuuta 2019.

## Vastaanotto

Kaaoszinen Otto Vainionpää piti albumia ilkeänä ja pieksevänä, intensiivisenä teoksena, mutta piti kappaleiden pitkää kestoa kompastuskivenä. Hän koki black -ja industrial metal -elementtien löytävän ”perversiomaisen harmonian”, ja kutsui albumia yhdeksi vuoden kiinnostavimmista albumeista.

## Kappaleet

## Kokoonpano
* TG – basso
* lrh – rummut, kitara
* sg.7 – laulu, syntetisaattori, äänet

## Lähteet

## Aiheesta muualla
* 
*
Dallasin piirikunta

**Dallasin piirikunta** () on viiden yhdysvaltalaisen piirikunnan nimi:

* Dallasin piirikunta, Alabama
* Dallasin piirikunta, Arkansas
* Dallasin piirikunta, Iowa
* Dallasin piirikunta, Missouri
* Dallasin piirikunta, Texas
Juha Tienari

**Juha Matti Tienari** (21. syyskuuta 1939 Perniö – 2. huhtikuuta 2018 Ranua) oli suomalainen matemaatikko, joka toimi pitkään Oulun yliopiston sovelletun matematiikan ja tilastotieteen professorina (1977–2002). 

Tienari kirjoitti ylioppilaaksi Oulun lyseosta 1958. Hän opiskeli Oulun yliopistossa matematiikkaa, josta valmistui filosofian kandidaatiksi 1962, lisensiaatiksi 1964 ja tohtoriksi 1969. Hänen englanninkielinen artikkeliväitöskirjansa (1968) oli otsikoitu *Deficiency indices of linear mapping*.

Tienarin tuotanto käsittää noin 20 tieteellistä julkaisua matematiikan, tekniikan (numeeriset menetelmät), geofysiikan (aikasarja-analyysi) ja tilastotieteen (lääketieteelliset sovellukset) alalta.

Tienari oli naimisissa opiskelutoverinsa, lehtori Seija Tienarin (o.s. Soppela) kanssa, he saivat neljä lasta. Juha ja Seija Tienari menehtyivät tieliikenneonnettomuudessa 2. huhtikuuta 2018.

## Lähteet
Terttu Vartiainen

**Terttu Kyllikki Vartiainen** (o.s. *Väänänen*; 7. joulukuuta 1942 Helsinki – 7. tammikuuta 2018 Kuopio) oli suomalainen kemisti ja tutkija, joka toimi Kansanterveyslaitoksen tutkimusprofessorina ja Kuopion yliopiston ympäristökemian osa-aikaisena professorina. 

Vartiainen kirjoitti ylioppilaaksi Töölön yhteiskoulusta 1961. Hän opiskeli Helsingin yliopistossa matematiikkaa ja kemiaa, meni naimisiin vuonna 1964 lääkäri Eero Vartiaisen kanssa, josta myös tuli aikanaan professori. Terttu Vartiainen muutti perheineen Kuopioon 1973, ja valmistui filosofian maisteriksi 1976 (HY). Kuopion yliopistossa (nyk. Itä-Suomen yliopisto) hän suoritti lisensiaatin tutkinnon 1982 ja valmistui tohtoriksi 1988. Hänen englanninkielinen artikkeliväitöskirjansa (1988) käsitteli suomalaisen juomavesien myrkyllisyyttä ja oli otsikoitu *Mutagenicity of drinking waters in Finland*.

Vartiainen toimi assistenttina Kuopion yliopiston kemian laitoksella vuodesta 1973. Maisteritutkintonsa jälkeen hän oli Kuopion teknisessä opistossa kemian opettajana. Tämän jälkeen hän työskenteli erikoistutkijana Kansanterveyslaitoksen (KTL) ympäristöhygienian ja toksikologian osastolla 1985–1991, ja oli KTL:n laboratorion johtajana (1991-) ja tutkimusprofessorina (1998-) ja osastonjohtajana (2003-). Tämän ohella hän oli osa-aikainen Kuopion yliopiston ympäristökemian professori (1996–2007).

Terttu Vartiaisen puoliso vuodesta 1964 oli professori Eero Vartiainen.

## Lähteet
Pollock (täsmennyssivu)

**Pollock** voi tarkoittaa ainakin seuraavia:
## Sukunimenä
* Alexander Pollock (s. 1989), kanadalainen näyttelijä
* Craig Pollock (s. 1956), brittiläinen liikemies ja F1-kuljettaja
* Friedrich Pollock (1894&ndash;1970), saksalainen taloustieteilijä ja filosofi
* Ida Pollock (1908&ndash;2013), brittiläinen kirjailija
* Jackson Pollock (1912&ndash;1956), yhdysvaltalainen taidemaalari
* Matthew Pollock (s. 1990), yhdysvaltalainen lentopalloilija
* Mike Pollock (s. 1965), yhdysvaltalainen näyttelijä
* Oliver Pollock (1737&ndash;1823), irlantilaissyntyinen yhdysvaltalainen talousvaikuttaja
* Sam Pollock (1925&ndash;2007), kanadalainen urheiluvaikuttaja
## Muuta
* *[[Pollock]]*, Ed Harrisin elämäkertaelokuva taidemaalari Jackson Pollockista
* 5800 Pollock, päävyöhykkeen asteroidi.
Seppo Huovila

**Seppo Päiviö Huovila** (27. kesäkuuta 1928 Sippola – 24. maaliskuuta 2018 Helsinki) oli suomalainen meteorologi ja ilmatieteellisten havaintolaitteiden tutkija, joka toimi Ilmatieteen laitoksen tutkimusprofessorina. 

Huovila kirjoitti ylioppilaaksi Inkeroisten yhteiskoulusta 1948. Hän opiskeli Helsingin yliopistossa, josta valmistui filosofian kandidaatiksi (1953), lisensiaatiksi (FL 1957) ja tohtoriksi (FT 1961). Hänen englanninkielinen väitöskirjansa (1960) tarkasteli lämpötilan pienen mittakaavan vaihtelua ja oli otsikoitu *Contributions to the measurement and interpretation of small-scale temperature fluctuations*. Hän oli Oulun yliopiston geofysiikan dosentti vuosina 1963–1966 ja Helsingin yliopiston meteorologian dosentti 1966–1992.

Työurallaan Huovila toimi jo perusopintovaiheessa Ilmatietellisen keskuslaitoksen radioluotaajana 1950–1953. Sitten hän oli Helsingin yliopiston meteorologian laitoksen laboratorioapulainen 1953 ja tutkimusassistentti 1954–1957, sekä Vaisala Oy:n meteorologi ja fyysikko 1957–. Hän toimi Oulun yliopiston fysiikan virkaatekevä apulaisprofessorina eri otteisiin 1960–1965 ja oli Valtion luonnontieteellisen toimikunnan nuorempi tutkija 1963–1964. Pisimmän työuran hän teki Ilmatieteen laitoksen palveluksessa meteorologina 1966–1971, osastopäällikkönä 1971–1985, ja tutkimusprofessorina 1985–1992.

Huovila teki työvuosinaan opinto-, tutkimus- ja asiantuntijamatkoja lukuisiin maihin.

## Lähteet
Tuomo Timonen

**Tuomo Timonen** (17. elokuuta 1949 Helsinki – 2. tammikuuta 2018 Helsinki) oli suomalainen patologian erikoislääkäri ja tutkija, joka toimi professorina ja HYKSin patologian vastuuyksikköryhmän johtajana. Tutkimustyössään hänen mielenkiintonsa kohdistui erityisesti ihmiskehon luonnollisiin tappajasoluihin, NK-soluihin. 

Timonen opiskeli Helsingin yliopistossa, josta valmistui lääkäriksi, patologian erikoislääkäriksi ja lääketieteen ja kirurgian tohtoriksi. Hänen englanninkielinen väitöskirjansa (1979) oli otsikoitu *Human natural killer cells : isolation, morphological and functional characterization of effector cells cytotoxic to fetal fibroblasts and cell line targets*. Hän oli Helsingin yliopiston dosentti.

Hänelle myönnettiin vuonna 1985 Anders Jahren nuoren tutkijan palkinto.

## Lähteet

## Aiheesta muualla
*Tuomo Timosen julkaisuja  (researchgate.net)
Irina Buchberger

**Aino-Irina Vanamo Buchberger** (o.s. **Salo**, ent. **Koskinen**; 9. helmikuuta 1945 Helsinki – 10. maaliskuuta 2018 Linz, Itävalta) oli suomalainen opettaja ja filosofian tohtori, joka toimi äidinkielen didaktiikan professorina Helsingin yliopistossa vuosina 1991–2006.

Irina Salo kirjoitti ylioppilaaksi Munkkiniemen yhteiskoulusta 1963. Hän opiskeli Helsingin yliopistossa, josta valmistui filosofian kandidaatiksi 1969 sekä nimellä Irina Koskinen lisensiaatiksi 1975 ja tohtoriksi 1990. Hänen väitöskirjansa (1988) oli otsikoitu *Hyvästit kieliopille: äidinkielen kielioppi suomenkielisessä oppikoulussa ja kansakoulussa vuoden 1843 koulujärjestyksestä peruskoulu-uudistukseen*.

Irina Koskinen työskenteli Alppilan yhteiskoulun äidinkielen tuntiopettajana 1974–1976. Tämän jälkeen hän toimi Helsingin yliopiston palveluksessa normaalikoulun äidinkielen lehtorina 1978–1980, äidinkielen didaktiikan virkaatekevänä lehtorina 1976–1980, äidinkielen didaktiikan lehtorina 1980–1991. Vuosina 1991–2006 Koskinen (vuodesta 1997 Buchberger) oli Helsingin yliopiston äidinkielen didaktiikan professori, ja Opettajankoulutuslaitoksen esimiehenä hän toimi 1992–1998.
 
Buchberger oli naimisissa kahdesti: aluksi vuodesta 1970 Pekka Koskisen kanssa ja vuodesta 1997 lähtien itävaltalaisen Linzin valtionyliopiston professorin Friedrich Buchbergerin kanssa. Jälkimmäisen avioliiton myötä hän asui myös Itävallassa ja toimi sikäläisen opettajankoulutuslaitoksen vierailevana opettajana miehensä kanssa. 

Buchbergerin tuotantoon kuuluu monia julkaisuja äidinkielen opetuksesta, sosiaalipedagogisen ja vasemmistolaisen pedagogisen ajattelun historiasta Suomessa, vieraskielen ja äidinkielen suhteista sekä vuodesta 1998 lähtien (yhdessä aviomiehensä Friedrich Buchbergerin kanssa) vertailevan kasvatustieteen piiristä.

## Lähteet
Kaarina Haavikko

**Salme Kaarina Haavikko** (o.s. Kataja; 21. maaliskuuta 1928 Helsinki – 2. huhtikuuta 2018 Helsinki) oli suomalainen hammaslääkäri, joka toimi sekä yksityisenä hammaslääkärinä että Helsingin yliopiston Hammaslääketieteen laitoksella tutkijana, opettajana sekä lasten hammashoidon ja hampaiden oikomishoidon professorina. Lisäksi hän toimi aktiivisesti Suomen hammaslääkäriseuran hallituksessa, mm. varapuheenjohtajana.

Kaarina Haavikko kirjoitti ylioppilaaksi Kallion yhteiskoulusta 1946. Hän opiskeli Helsingin yliopistossa äitinsä Elsa Katajan (o.s. Paatola) mallin mukaan hammaslääkäriksi (HLL 1952) ja väitteli hammaslääketieteen tohtoriksi 1970.  Hänen väitöskirjansa (1970) käsitteli pysyvien hampaiden kehitystä ja oli otsikoitu *The formation and the alveolar and clinical eruption of the permanent teeth : an orthopantomographic study*. Hän oli vuodesta 1975 lasten hammashoidon ja hampaiston oikomishoidon dosentti ja sai hampaiston oikomisopin erikoishammaslääkärin pätevyyden 1976.

Haavikon työuraa kuvasi toiminta sekä yksityisenä hammaslääkärinä että Helsingin yliopiston tutkijana ja opettajana. Hänellä oli hammaslääkärin yksityisvastaanotto valmistumisvuodestaan lähtien. Hän jatkoi tässä työssä noin 50 vuoden ajan (1952-2001). Helsingin yliopiston Hammaslääketieteen laitoksen assistenttina hän toimi 1963–1970 ja apulaisopettajana tai opettajana 1970–1977. Haavikko työskenteli virkaa tekevänä apulaisprofessorina 1974–1976 ja apululaisprofessorina 1977–1985. Määräaikaista lasten hammashoidon- ja hampaiden oikomishoidon professorin tehtävää hän hoiti vuosina 1985–1994, ja jäi eläkkeelle yliopistolta vuonna 1995.

Haavikon tieteellinen tuotanto käsittää hänen yhteistyökumppaniensa kanssa kirjoitetun teoksen *Introduction to Orthodontics* (1985) ja noin 50 tieteellistä julkaisua, joiden aiheena on hampaiston normaali ja poikkeava kehitys, kallon
dento-skeletaaristen piirteiden ja kasvun röntgenologinen tarkastelu sekä hampaiden hivenaineet.

Kaarina Haavikko tutustui jo koululaisena tulevaan puolisoonsa Raimo Haavikkoon, jonka veli oli kirjailija, runoilija ja kustantaja Paavo Haavikko. Kaarina Haavikon eno oli arkkitehti Toivo Paatola. 

## Lähteet

## Aiheesta muualla
*Kaarina Haavikon julkaisuja ja viittauksia Google Scholarin tietokannassa  (google.com)
Ida Outhwaite

**Ida Outhwaite** (9. kesäkuuta 1888 – 25. kesäkuuta 1960) oli australialainen lastenkirjojen kuvittaja, kirjailija ja taiteilija. Hänen ristimänimensä oli **Ida Rentoul**, ja hänen vanhempansa olivat pastori John Laurence Rentoul ja Annie Isobel Rattray.

Idan vanhempi sisar Annie Rentoul (1882–1978) kirjoitti keijukaisia käsitelleitä tarinoita, joista ensimmäiset kuusi julkaistiin vuonna 1903 *[[New Idea]]* -lehdessä. Tarinoiden kuvituksesta vastasi Ida. Ensimmäisen tosiasiallisen oman satukirjansa *The Lady of the Blue Beads* Ida ja Annie Rentoul julkaisivat vuonna 1908.

Vuonna 1909 Ida Rentoul avioitui liikemies Arthur Grenbry Outhwaiten (1875–1938) kanssa. Ida Rentoul Outhwaite, kuten häntä nyt kutsuttiin, ei avioiduttuaan julkaissut noin vuosikymmeneen mitään vaan keskittyi perhe-elämään. Pariskunnalle syntyi neljä lasta.

Kustannusyhtiö A & C Black julkaisi vuosina 1921–1930 viisi Outhwaiten teosta. Vuonna 1921 julkaistuun teokseen *The Enchanted Forest* kirjoitti tekstiosuudet hänen miehensä. Ida Outhwaiten ja Annie Rentoulin ehkä suosituin teos *The Little Green Road to Fairyland* puolestaan julkaistiin seuraavana vuonna.

Outhwaiten molemmat pojat kuolivat toisessa maailmansodassa. Hänen tyttärensä Wendy avioitui vuonna 1944 Kuninkaallisten ilmavoimien upseerin ja tulevan kenraalin Harold Brownlow Martinin kanssa.

Toisen maailmansodan jälkeen Outhwaite sanoi sodan vieneen kiinnostuksen keijukaisiin. Hänen taiteellinen silmänsä ei myöskään ollut juuri kehittynyt hänen uransa alkuajoista, ja se mikä oli 1900-luvun alussa ollut suosittua oli tuossa vaiheessa jo banaalia.

Ida Outhwaite asui viimeiset vuotensa Annie Rentoulin kanssa. Hän kuoli 25. kesäkuuta 1960.

## Lähteet
Filip Sveningsson

**Filip Sveningsson** (s. 3. heinäkuuta 1999 Gislaved, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue IK Oskarshamnissa. Hän on pelipaikaltaan laitahyökkääjä.

## Ura
### Seuraura
Sveningsson on Gislaveds SK:n kasvatti. Hän toimi kaudella 2013–2014 seuran U16-junioreiden kapteenina. Kaudeksi 2014–2015 Sveningsson siirtyi HV71:n junioreihin. Hän oli seuran U16-junioreiden paras maalintekijä 22 osumallaan. Kaudella 2015–2016 Sveningsson oli HV71:n J18-junioreiden paras pistemies ja maalintekijä sekä J18 Elitissä tehoilla 19+17=36 että J18 Allsvenskanissa tehoilla 17+18=35. Kaudella 2016–2017 hän oli tehoilla 15+14=29 seuran J20-junioreiden kolmanneksi paras maalintekijä Isac Brännströmin kanssa ja Sveningsson sijoittui joukkueen sisäisessä pistepörssissä neljänneksi. Sveningsson debytoi kauden aikana myös HV71:n SHL-joukkueessa, jossa hän pelasi kaksi runkosarjaottelua ilman tehopisteitä. Sveningsson teki SHL-debyyttinsä vain 17-vuotiaana 20. joulukuuta 2016 vieraissa Frölunda HC:tä vastaan. Hän sai ottelussa jääaikaa 2.42 minuuttia.

Calgary Flames varasi Sveningssonin kolmannella kierroksella 202. pelaajana . Kaudella 2017–2018 hän oli HV71:n J20-junioreiden toiseksi paras pistemies tehoilla 17+22=39. Pudotuspeleissä Sveningsson oli joukkueen paras pistemies ja maalintekijä tehoilla 4+6=10. J20 SuperElitin finaalissa 2. huhtikuuta 2018 vieraissa Växjö Lakers HC:tä vastaan hän teki HV71:n 1–2-voittomaalin jatkoajalla ajassa 70.27 ja se ratkaisi joukkueelle sarjan mestaruuden. Hän pelasi kauden aikana SHL:ssä 11 runkosarjaottelua ilman tehopisteitä.

Kaudeksi 2018–2019 Sveningsson siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin.

### Maajoukkueura
Sveningsson pelasi alle 20-vuotiaiden MM-kilpailuissa vuonna 2019. Hän pelasi myös World U-17 Hockey Challengessa vuonna 2016, jolloin Sveningsson voitti pronssia. Yhteensä hän on pelannut 14 nuorten ja 22 poikien maaottelua.

## Tilastot

## Lähteet
*
*
*

### Viitteet
Nan Rendong

**Nan Rendong** (, pinyin: Nán Réndōng; 19. helmikuuta 1945 – 15. syyskuuta 2017) syntyi Jilinin maakunnassa, Kiinan koillisosassa. Hän oli kiinalainen tähtitieteilijä, jota on sanottu "*maailman suurimman yhden lautasen radioteleskoopin isäksi*". Hän oli myös Kansainvälisen tähtitieteellisen unionin ja Kiinan tiedeakatemian jäsen.

Nan suoritti erittäin korkean radiotaajuuden ja elektroniikan kandidaatin tutkinnon Tsinghua-yliopistossa vuonna 1968. Myöhemmin hän suoritti maisterin ja tohtorin tutkinnot astronomiassa ja astrofysiikassa Kiinan tiede- ja teknologian yliopistossa (*Astronomy and Astrophysics at University of Science and Technology of China*) vuosina 1982–1987. 

Vuosina 1982–1984 hän oli Pekingin tähtitieteellisen observatorion (*Beijing Astronomical Observatory, BAO*) tutkijana. Hänellä oli suuri rooli Pekingin observatorion MSRT radioteleskoopin laitteiden parissa. Muun muassa järjestelmän kalibroinnissa, vastaanottimien tekniikassa ja laitteissa jotka käyttävät Fourier’n muunnosta signaalin käsittelyssä sekä tietojen analysoinnissa. MSRT teleskoopissa 28 lautasantennia jotka suorassa linjassa ja ovat 9 metriä halkaisijaltaan.

Vuodesta 1985 eteenpäin Nan oli useita vuosia Kanadassa, Yhdysvalloissa ja Euroopassa eri maissa ulkomaalaisena tutkijana tai vierailevana opettajana. Vuosina 1989–1992 hän oli BAO:ssa apulaisprofessorina sekä eurooppalaisessa ryhmässä joka analysoi eri radiotaajuuksilla VLBI:llä 3CR radiogalakseista (*Third Cambridge Catalogue of Radio Sources*) kerättyjä näytteitä. Vuonna 1992 hänestä tuli BAO:n professori.

Sen jälkeen kun LT työryhmää (*Large Telescope*, joka vaihdettiin vuonna 1999 nimelle Square Kilometre Array, SKA) ehdotettiin Kiotossa URSI:n yleiskokouksessa vuonna 1993. Perusti Nan vuonna 1994 kollegoidensa Bo Pengin, Yuhai Qiun ja Shengyin Wun, kanssa BAO:n tutkimusryhmän tutkimaan KARST:ia joka olisi ollut kiinalainen SKA konsepti. KARST:ssa oli tarkoitus olla suurien radioteleskooppien joukko joka olisi toiminut yhdessä kuin yksi teleskooppi. KARST:n suunnittelu käynnistyi vuosina 1997–1998, ja se oli FAST teleskoopin (*Five hundred meter Aperture Spherical Telescope*) edeltäjä. Nan oli keskeisessä roolissa kiinalaisten tahojen saamisessa mukaan KARST hankkeeseen, sekä myöhemmin FAST-projektin tutkimuksessa ja tuotekehityksessä. 13 vuoden tutkimusten ja ennakkotöiden jälkeen ja kun mukaan oli saatu noin 20 tahoa muun muassa Kiinan tiedeakatemia, Xidian yliopisto, Tsinghua-yliopisto, jne., hyväksyi Kansallinen kehitys- ja uudistuskomitea (*National Development and Reform Committee*) FAST teleskooppi suunnitelman 10. heinäkuuta 2007.

Nan toimi pääinsinöörinä ja myöhemmin päätutkijana rakennusprojektissa ja oli kantava voima koko projektissa kaiken kaikkiaan. Erityisesti tekninen ja tieteellinen onnistuminen teknisesti haastavan aktiivisen heijastimen vaijeriverkkorakenteessa. FAST lautasantenni oli ensimmäisen kerran käytössä 25. syyskuuta 2016.

Hän kuoli keuhkosyöpään 15. syyskuuta 2017 Bostonissa Yhdysvalloissa.

## Lähteet

## Aiheesta muualla
* 
* 
*
Rotherhamin lasten hyväksikäyttöskandaali

**Rotherhamin lasten hyväksikäyttöskandaali** koostui järjestelmällisestä lasten seksuaalisesta hyväksikäytöstä pohjoisenglantilaisessa Rotherhamin kaupungissa South Yorkshiressa 1990-luvun alkupuolelta 2010-luvulle asti ja siihen liittyvästä paikallisviranomaisten haluttomuudesta reagoida tapauksiin. Enimmäkseen pakistanilaistaustaisten miesten uhreiksi joutui arviolta ainakin 1&nbsp;400 lasta.

Vaikka muun muassa nuorisotyöntekijät raportoivat tapauksista, vähätteli lastensuojelun johto ongelmia, eivätkä poliisit priorisoineet lasten seksuaalisen hyväksikäytön tutkintaa, vaan sen sijaan heillä oli halveksiva asenne uhreja kohtaan. Lisäksi tekijöiden etninen tausta haluttiin salata rasismisyytösten pelossa.

Vuonna 2002 sisäministeriön teettämässä raportissa kritisoitiin Rotherhamin viranomaisia välinpitämättömyydestä lasten hyväksikäyttöä kohtaan, mutta virkamiehet eivät reagoineet siihen, vaan väittivät ongelmien olevan liioiteltuja ja raportin olevan asenteellinen. Vasta vuonna 2010 annettiin ensimmäiset tuomiot, kun tuomion sai viisi pakistanilaistaustaista miestä, joiden uhrit olivat 12–16-vuotiaita tyttöjä.

Elokuussa 2014 julkaistiin raportti, joka arvioi, että noin 1&nbsp;400 lasta, heistä suurin osa valkoihoisia tyttöjä, oli joutunut seksuaalisen hyväksikäytön uhriksi Rotherhamissa vuosina 1997–2013, ja että tekijät olivat enimmäkseen pakistanilaistaustaisia miehiä. Uhreja raiskasivat useat henkilöt, ja tyttöjä myös kuljetettiin muille paikkakunnille. Heitä myös pakotettiin katsomaan raiskauksia, uhattiin aseilla ja pahoinpideltiin. Joidenkin päälle kaadettiin bensiiniä ja uhattiin sytyttää se. Osa tytöistä tuli raskaaksi. Jotkut uhreista alkoivat vahingoittaa itseään, tekivät itsemurhan tai joutuivat huumekoukkuun.

Lopulta rikoksia tutkimaan perustettiin tutkintaryhmiä, jotka ovat saaneet aikaan useita tuomiota. Esimerkiksi helmikuussa 2016 kolme veljestä ja heidän sukulaisensa tuomittiin lapsiin kohdistuneista seksuaalirikoksista 10–35 vuoden rangaistuksiin. Myös kaksi brittiläistä naista sai tuomion, toinen ehdollista ja toinen 13 vuotta vankeutta. Lokakuussa 2016 tuomittiin kahdeksan miestä: heidän tuomionsa olivat 5–19 vuotta. Helmikuussa 2017 kuusi miestä sai 10–20 vuoden tuomiot. Kaksi miehistä huusi "Allahu akbar", kun heitä vietiin pois oikeussalista. Lokakuussa 2018 tuomion sai seitsemän miestä ja vuonna 2014 perustetulla Operation Stovewoodilla oli meneillään 22 tutkintaa, joissa oli noin 300 epäiltyä uhria ja 150 tekijää.

## Lähteet
*

### Viitteet

## Aiheesta muualla
*Skandaaliin liittyviä uutisia BBC:llä
Ylihärmän kirkonkylä

**Ylihärmän kirkonkylä** on taajama, joka oli entisen Ylihärmän kunnan hallinnollinen keskus. Kuntaliitoksen jälkeen se on ollut osa Kauhavaa. Vuoden 2022 lopussa taajamassa oli 1 964 asukasta. Taajaman pinta-ala oli 10,22 neliökilometriä, joten väestötiheys oli  192,5 asukasta neliökilometrillä. 

## Lähteet
Veli Liikanen

**Veli Ilmari Liikanen** (s. 1979) on suomalainen nuorisotutkija ja entinen vihreiden puoluesihteeri (2019–2023). Hän on Mikkelin kaupunginvaltuutettu (2012–), Etelä-Savon aluevaltuutettu ja Etelä-Savon maakuntavaltuuston varajäsen. Lisäksi hän on toiminut Mikkelin kaupunkiympäristölautakunnan puheenjohtajana sekä Etelä-Savon maakuntahallituksen jäsenenä.

## Koulutus ja työura
Liikanen kirjoitti ylioppilaaksi Mikkelin yhteiskoulun lukiosta 1998. Hän valmistui filosofian maisteriksi Jyväskylän yliopistosta (pääaine ekologia ja ympäristönhoito) 2008. Hän on työskennellyt tutkijana Kaakkois-Suomen ammattikorkeakoulussa, nuorisoalan tutkimus- ja kehittämiskeskus Juveniassa. 

## Poliittinen ura
Liikanen on tullut politiikkaan kansalaisjärjestöaktivismin kautta. Erityisesti Liikanen on toiminut Luonto-Liitossa ja Maan ystävissä (muun muassa Polttava kysymys -ilmastokampanja). Politiikassa hän ollut mukana vuodesta 2011 ja Mikkelin kaupunginvaltuustossa vuodesta 2012. Hän on toiminut Vihreissä puoluehallituksessa ja ilmastotyöryhmän puheenjohtajana. Vuoden 2017 puoluekokouksessa Liikanen valittiin vihreiden varapuheenjohtajaksi yhdessä Maria Ohisalon ja Hanna Halmeenpään kanssa. Vuoden 2019 puoluekokouksessa hänet valittiin puoluesihteeriksi.

## Yksityiselämä
Liikanen on naimisissa ja hänellä on kaksi lasta. Hän on entisen Suomen Pankin pääjohtajan Erkki Liikasen veljenpoika.

## Lähteet
Järvenkylä

**Järvenkylä** voi tarkoittaa:

;paikkoja:
*Järvenkylä, kylä Hämeenkyrössä
*Järvenkylä, kylä Perniössä
*Järvenkylä, kylä Sauvossa
*Järvenkylä, kylä Virolahdella
*Järvenkylä, kylä Vähässäkyrössä
*Järvenkylä eli Losevo, kylä Jääskessä
*Järvenkylä eli Pendikovo, entinen kylä Inkerinmaalla

;henkilöitä:
* Malmi Järvenkylä, o.s. Vilppula (1911–2000), oopperalaulaja
* Yrjö Järvenkylä (1909–1990), yritysjohtaja, Teknos Group Oy:n perustaja
Palosuo (Sauvo)

**Palosuo** () on kylä Sauvon kunnassa Varsinais-Suomessa. Kylä sijaitsee kunnan eteläosassa Rajalahdentien varrella. Kylässä on sijainnut Palosuon kansakoulu.

Palosuon kyläalue sijaitsee Palosuonmäen ympäristössä. Kylän harva asutus seuraa kylän halki kulkevaa tietä.

## Historia
Palosuonmäellä on pronssikautinen röykkiöhauta. 1500-luvulla kylässä olleet kaksi kruununtilaa kuuluivat Ruonan läänin Ambölen verokuntaan. Tilat yhdistettiin 1620-luvulla, jolloin syntyi Brännkärrin yksinäistila. Kristiina Horn osti tilan rälssiksi vuonna 1647, mutta se otettiin kruunulle 1680-luvulla ja tehtiin luutnantin palkkatilaksi. Vuonna 1790 tuolloin tilaa viljellyt lampuoti osti tilan perinnöksi.

## Lähteet
*
Keski-Pohjanmaan vartio

**Keski-Pohjanmaan vartio** oli paikallinen suojeluskuntalehti, jota julkaistiin vuosina 1923-1944. Lehdessä julkaistiin mm. historiikkeja, urheiluosastoa, pakinoita, ase-esittelyjä ja kirja-arvioita. Lehden näköispainoksia pääsee lukemaan Kansalliskirjaston sivuilta.

## Aiheesta muualla
Näköispainokset Kansalliskirjastossa
Maco Oey

**Maco Oey** (oik. Marco Oey, s. 15. kesäkuuta 1965 Saksa) on suomalainen muusikko. Hän aloitti levytysuransa vuonna 1986.

Oey on sanoittanut ja säveltänyt muutamaa poikkeusta lukuun ottamatta kaikki levyttämänsä kappaleet. 

## Diskografia
### Albumit
* Maco ja Tuksa – *[[Matkalaukku ja Taulu]]* (1994)
* Maco– *[[Peltikattoja pitkin]]* (2006)
* Maco Oey – *[[Pari suhdetta]]* (2011)
* Maco Oey – *[[Osa Sinua]]* (2012)
* Maco Oey – *[[Tämä hetki]]* (2014)
* Maco Oey – *[[P.S. Unohdetut salasanat]]* (2015)
* Maco Oey – *[[Omani]]* (2016)

### EP.t

* Maco Oey – *[[Macoisaa joulua]]* (2017)
* Maco Oey – *[[Anna September]]* (2018)
* Maco Oey – *[[Joulua Macoillen]]* (2018)

### Singlet
* Maco Oey - *Sokea piste* (2011)   
* Maco Oey - *Maamies,emäntä ja pelto* (2011) 
* Maco Oey - *Yön naamiot*  (2012)   
* Maco Oey - *Arkinen Taivas* (2012) 
* Maco Oey - *Kuu nurinpäin*  (2013) 
* Maco Oey -  *Tämä hetki*  (2014) 
* Maco Oey -  *Jäit aurinkoon* (2014) 
* Maco Oey - *Hengitän*  (2014)  
* Maco Oey - *Rosita*  (2015)  
* Maco Oey - *Laulujen laulu* (2016) 
* Maco Oey - *Kesäkissa* (2016)  
* Maco Oey & GRAND POPPOO - *Mariama*  (2018) 

### Musiikkivideot
* *Kuu nurinpäin* (2013)
* *Tämä hetki* (2014)
* *Jäit aurinkoon* (2014)
* *Hengitän* (2014)
* *Ruttuinen kirje* (2016)
* *Laulujen laulu* (2016)
* *Kun se minun ystäväni - otto 2* (2017)
* *Kuusenhakureissu* (2017)
* Maco Oey & Grand Poppoo *Mariama* (2018)

## Aiheesta muualla
* http://www.vantaanseurakunnat.fi/uutiset/-/news/30698829
* https://www.lapinkansa.fi/vapaalla/maco-oey-ps-unohdetut-salasanat-15263219/ 
* https://www.ifpi.fi/tilastot/virallinen-lista/artistit/maco+oey/ 
* http://www.villakaro.org/maco-oey-grand-poppoo/
* https://www.maailmankuvalehti.fi/2011/3/maailman-levyt
* https://www.lapinkansa.fi/vapaalla/maco-oey-ps-unohdetut-salasanat-15263219/ 
* http://vintti.yle.fi/yle.fi/satumaa/satumaa/levyarviot/2011-01-19/maco-oey-pari-suhdetta.htm
Gunnersburyn hautausmaa

**Gunnersburyn hautausmaa** on brittiläinen Lontoon Kensingtonissa sijaitseva hautausmaa. Se perustettiin vuonna 1929 alun perin Rothschild-suvulle kuuluneelle maa-alueelle. Hautausmaa sijaitsee Gunnersburyn puiston vieressä.

Hautausmaan eteläinen osa on varattu katolisten hautausmaaksi, ja sinne on haudattu erityisesti puolalaisia. Hautausmaan roomalaiskatolinen kappeli tuhoutui pommituksissa toisessa maailmansodassa.

## Hautausmaalle haudattuja

Gunnersburyn hautausmaalle on haudattu muun muassa seuraavat henkilöt:

* Terence Donovan (1936&ndash;1996), valokuvaaja
* Tadeusz Komorowski (1895&ndash;1966), puolalainen kenraali (”kenraali Bor”)
* Sydney Lee (1866&ndash;1949), taiteilija
* Harold Brownlow Martin (1918&ndash;1988), australialainen lentäjä ja kenraali
* John Ogdon (1937&ndash;1989), pianisti
* Carol Reed (1906&ndash;1976), elokuvaohjaaja
* Matthew Smith (1879&ndash;1959), taiteilija
* Józef Smoleński (1894&ndash;1978), puolalainen kenraali
* Aston Webb (1849&ndash;1930), arkkitehti
* Greville Wynne (1919&ndash;1990), vakooja

## Lähteet
* 
### Viitteet
Aberffraw

**Aberffraw** on kylä ja kunta (*community*) Angleseyn saarella Walesissa. Paikka oli historiallisesti Gwyneddin hallitsijoiden keskus. Nykyisin paikalla on pieni kylä, jonka asukasluku oli vuonna 2011 620.

## Maantiede
Aberffraw sijaitsee Walesiin kuuluvan Angleseyn saaren lounaisosassa Ffraw-joen estuaarilla. Joki laskee mereen muodostaen Aberffrawlahden. Aberffraw’n nimi viittaa paikkaan joen suulla (*Aber*) ja samaan tapaan nimetyt paikat ovat yleisiä myös muualla Walesissa, Bretagnessa ja Skotlannissa.

## Historia

Arkeologisten löydösten perusteella nykyisen Aberffraw’n paikkeille rakennettiin roomalainen linnoitus ensimmäisellä vuosisadalla ajanlaskun alun jälkeen. Roomalaiset olivat tehneet sotaretken Angleseylle Paulinuksen johdolla vuonna 60 jaa. ja itse linnoitus lienee rakennettu Britannian kuvernööri Agricolan kaudella. Paikkaa jälleenlinnoitettiin roomalaisajan jälkeen 400- tai 500-luvuilla. Jälleenlinnoittaminen on saattanut liittyä Gwyneddin hovin perustamiseen. Alueen hallitsijoiden perimätiedon mukaan he polveutuivat 400-luvulla eläneestä Cunedda fab Edernistä. Kuninkaallinen keskus paikasta oli tullut joka tapauksessa viimeistään 600-luvulla. Aberffraw ei ollut kuitenkaan paikallisten hallitsijoiden ainut keskus, vaan kuninkaat hallitsivat usein useista eri paikoista käsin.

Aberffraw’n lähellä sijaitsevalta Llangadwaladrin kirkolta on löydetty latinaksi kirjoitettu viittaus vuonna 625 kuolleeseen kuningas Cadfaniin ja itse kirkko on nimetty hänen poikansa Cadwaladrin mukaan. Aberffraw oli Gwyneddin pääkaupunki tai yksi pääkaupungeista myös kuningaskunnan niin sanotun toisen dynastian kaudella vuodesta 825. Kuningas Gruffudd ap Cynanin tai Owain Gwyneddin kaudella paikalle rakennettiin romaaniseen tyyliin tehty kivikirkko. Kirkon kivitöitä on pidetty yhtenä parhaiten säilyneistä esimerkeistä kyseisen kauden ajan Walesista. Englannin kuningas Edvard I kukisti viimeisen Gwyneddin paikallisen kuninkaan Llywelyn ap Gruffuddin vuonna 1282. Llywelynin kuoleman jälkeen monet paikan rakennuksista purettiin. Nykyisin paikalla on pieni kylä.

## Väestö
Aberffraw’n asukasluku oli vuoden 2011 väestönlaskennan mukaan 620. Samana vuonna 67,5&nbsp;% alueen asukkaista ilmoitti osaavansa kymriä.

## Lähteet

## Aiheesta muualla
Finnish Comms Awards

**Finnish Comms Awards** on Marketing Finlandin järjestämä markkinointiviestintäalan kilpailu. 

## Lähteet

* Suomi 100 putsasi pöydän Finnish Comms Awardseissa 2018, Mainonta & Markkinointi
* MTL uudistaa viestintäkilpailunsa, Mainonta & Markkinointi
* MTL:n uusi viestintäkilpailu palkitsee asiakaskokemuksesta ja tuloksellisesta yhteistyöstä, STT Info

## Aiheesta muualla

* Lue lisää kilpailun nettisivuilta
Batysfääri

**Batysfääri** eli **syvyyspallo** on ihmisen kuljettamaan pystyvä epäitsenäinen sukelluslaite.

## Alkuperä
Ensimmäisen batysfäärin rakensivat luonnontutkija William Beebe ja insinööri Otis Barton vuonna 1930. Laite oli teräksinen jalaksin varustettu pallo, johon mahtui kaksi miestä ja joka suljettiin ulkopuolelta pulttaamalla. Laitteessa oli vahva nostovaijeri, jonka kyljessä olivat sähkö- ja puhelinkaapelit. Laitteen heikkous oli sen vaatima raskas nostovaijeri joka rajoitti toimintaa. Samoin sillä sukeltaminen oli riskialtista, koska sen sisältä pelastaminen olisi ollut liki mahdotonta.

Barton jatkoi sukeltamista parannetun laitteen, bentoskoopin, avulla aina vuoteen 1950. Hän kehitti laitteistoon ulkopuoliset valonheittimet sekä ulkopuoliset mekaaniset käsivarret.

## Nykyisin
Sukelluspalloa tai siitä edelleen kehitettyä sukelluskelloa käytetään edelleen. Nykyään niissä on omat voimanlähteet ja kelluntasäiliöt, ja ne saavat käyttövoimansa umbilikaalin kautta, eli ne ovat etupäässä eräänlaisia vaijeriohjattuja pienoissukellusveneitä. Nykyisin niiden olennaisin osa ovat merivesihydrauliset mekaaniset kourat eli manipulaattorit.

## Lähteet
* William Beebe: Valtamerten syvyyksissä; suom. Kyllikki Kovero, Otava 1940
* Jacques Cousteau: Merten salaisuudet, Ex Libris/Hobby Hall 1972
* Kari Jokinen: Sukeltajan tie, Otava 1996, ISBN 951-1-1446-4

### Viitteet
Anarawd ap Rhodri Mawr

**Anarawd ap Rhodri Mawr** oli Walesissa sijainneen Gwyneddin kuningaskunnan hallitsija vuosina 878–916 ja mahdollisesti oman aikanasa voimakkain walesilainen hallitsija. 

Anarawd ap Rhodri oli Gwyneddin kuningas Rhodri Mawrin poika. Joidenkin lähteiden mukaan hänellä oli viisi veljeä. Anarawd nousi Gwyneddin kuninkaaksi vuonna 878. Walesilaisen munnki Asserin kirjoitusten mukaan Anarawd liittoutui 880-luvulla Northumbrian viikinkikuningas Guthfrithin kanssa Wessexin kuningas Alfred Suurta vastaan. Hänen sanotaan olleen lähellä myös Deheubarthin, Dyfedin, Glywysingin, Gwentin ja Brycheiniogin yhdistämistä Gwyneddin alaisuuteen. Muut Walesin kuninkaat estivät kuitenkin alueen yhdistymisen liittoutumalla Anarawdia vastaan Alfred Suuren kanssa. Myös Anarawd vaihtoi lopulta puolia 890-luvulla. Suurin osa Walesia oli näin tuolloin myös Alfredin yliherruuden alaisena.

Anaeawdin mainitaan tehneen sotaretkiä yhdessä englantilaisten kanssa Alfredin vaikutusvallan uolkopuolelle jääneen Ceredigionin alueella vuonna 895. Anarawd kuoli vuonna 916. Bruty Tywysogyonin kronikka kutsuu häntä nimellä brittien kuninkaaksi eli *Brenhin y Bryttanyeit*, mikä lienee osoitus hänen asemastaan Walesin voimakkaimpana paikallisena hallitsijana.

## Lähteet
Ampumahiihdon Suomen-mestaruuskilpailut 2010

**Vuoden 2010 [[Ampumahiihdon Suomen-mestaruuskilpailut|ampumahiihdon Suomen-mestaruuskilpailut]]** järjestettiin Kauhajoella, Sotkassa 22.–24. tammikuuta 2010. Kilpailujen järjestävä seura oli Kauhajoen Karhu. Suomen-mestaruuksista kilpailtiin viesteissä, pikakilpailuissa ja takaa-ajoissa. Tämä on toistaiseksi viimeisin kerta, kun ampumahiihdon SM-kilpailuissa on käyty takaa-ajokilpailu. Vuoden 2010 SM-kilpailuissa siirryttiin nykyisin käytössä olevaan kilpailuformaattiin, jossa mitalit ratkotaan yhden viikonlopun aikana ja yhdellä paikkakunnalla, mutta kilpailtavia lajeja on vain kolme. Kauhajoella kilpailtiin samalla myös veteraanisarjojen SM-mitaleista.

## Miehet
### 10,0 km pikakilpailu
**Päivämäärä**: 22. tammikuuta

### 12,5 km takaa-ajo
**Päivämäärä**: 23. tammikuuta

### 3x7,5 km viesti
**Päivämäärä**: 24. tammikuuta

## Naiset
### 7,5 km pikakilpailu
**Päivämäärä**: 22. tammikuuta

### 10,0 km takaa-ajo
**Päivämäärä**: 23. tammikuuta

### 3x6,0 km viesti
**Päivämäärä**: 24. tammikuuta

## Mitalitaulukko

## Lähteet
* Suomen ampumahiihtoliiton tulosarkisto 

### Viitteet
Ampumahiihdon Suomen-mestaruuskilpailut 2019

**Vuoden 2019 [[Ampumahiihdon Suomen-mestaruuskilpailut|ampumahiihdon Suomen-mestaruuskilpailut]]** järjestettiin Hämeenlinnan Ahvenistossa 29.–31. maaliskuuta 2019. Kilpailujen järjestävä seura oli Ahveniston Ampumahiihtäjät. Suomen-mestaruudet ratkaisttiin viesteissä, pikakilpailuissa ja yhteislähdöissä. Myös nuorten SM-mitaleista kilpailtiin pikamatkoilla ja viesteissä.

## Miehet
### 3x7,5 km viesti
**Päivämäärä**: 29. maaliskuuta

### 9,0 km pikakilpailu
**Päivämäärä**: 30. maaliskuuta

### 14,0 km yhteislähtö
**Päivämäärä**: 31. maaliskuuta

## Naiset
### 3 × 6 km viesti
**Päivämäärä**: 29. maaliskuuta

### 7 km pikakilpailu
**Päivämäärä**: 30. maaliskuuta

### 12 km yhteislähtö
**Päivämäärä**: 31. maaliskuuta

## Mitalitaulukko

## Lähteet
* Kilpailunjärjestäjän sivusto 
* Kilpailut Suomen ampumahiihtoliiton kilpailukalenterissa
Tanssilattialla (Anssi Kelan kappale)

”**Tanssilattialla**” on suomalaisen laulaja-lauluntekijän Anssi Kelan kappale, joka julkaistiin promosinglenä toukokuussa 2015. Kappale on toinen singlejulkaisu Kelan kuudennelta sooloalbumilta *[[Nostalgiaa (Anssi Kela)|Nostalgiaa]]*.

”Tanssilattialla” rakentuu bassokuvion ympärille, jota Kela oli kantanut mukana pitkään. Lisättyään taustalle rummut hän kuitenkin totesi, että bassolinjan oli ”liian monimutkainen” ja päätti yksinkertaistaa sitä. Kappaleen kitararaidat on soitettu Fender Custom Shopin Nile Rodgers Hitmaker Starocaster -replikakitaralla. Sanoitukset pohjautuvat tositarinaan; Kela oli yhtyeineen esiintymässä Ruotsin-risteilyllä ja konsertin jälkeen hän kiinnitti huomion tanssilattialla olevaan mieheen, joka ”toiveikkaana lähestyi naisryhmiä tullakseen kerta toisensa jälkeen torjutuksi.” Kela myöhemmin totesi: ”Välillä törmää vaan asioihin tai ilmiöihin, joita tulee myöhemmin käyttämään biisiin. Tämä oli sellainen.” Kappaleeseen kuvattiin myös Matti Vesasen ja Joonas Laaksoharjun ohjaama musiikkivideo.

”Tanssilattialla” nousi parhaimmillaan Suomen radiosoittolistan sijalle 52 viikoksi. Yhteensä listaviikkoja kappaleelle kertyi seitsemän.

## Kappaleet
#

## Listasijoitukset

## Lähteet
Shayna Jack

**Shayna Jack** (s. 6. marraskuuta 1998 Sunnybank, Australia) on australialainen uimari. Hän on voittanut viesteissä useita arvokilpailumitaleja vuodesta 2017 alkaen, muun muassa kaksi olympiakultaa vuonna 2024. Ensimmäisen henkilökohtaisen MM-mitalinsa hän sai 2023.

Jack antoi heinäkuussa 2019 positiivisen dopingnäytteen ja sai kahden vuoden kilpailukiellon.

## Arvokilpailut

Jack saavutti ensimmäiset arvokisamitalinsa Budapestin pitkän radan MM-kilpailuissa 2017. Hän saavutti hopeaa 4&nbsp;×&nbsp;100 metrin vapaauintiviestissä ja sekajoukkueiden 4&nbsp;×&nbsp;100 metrin sekauintiviestissä sekä pronssia 4&nbsp;×&nbsp;200 metrin vapaauintiviestissä ja 4&nbsp;×&nbsp;100 metrin sekauintiviestissä. Hän sijoittui 13:nneksi 50 metrin vapaauinnissa. Budapestin MM-kilpailuissa 2022 hän saavutti kultaa naisten 4&nbsp;×&nbsp;100 metrin vapaauintiviestissä ja hopeaa sekajoukkueiden 4&nbsp;×&nbsp;100 metrin sekauintiviestissä. Fukuokan MM-kilpailuissa 2023 hän voitti maailmanmestaruuden naisten 4&nbsp;×&nbsp;100 ja 4&nbsp;×&nbsp;200 metrin vapaauintiviesteissä ja sekajoukkueiden 4&nbsp;×&nbsp;100 metrin vapaauintiviestissä, kaikki maailmanennätysajoilla. Lisäksi hän saavutti hopeaa 50 metrin vapaauinnissa ja sekajoukkueiden 4&nbsp;×&nbsp;100 metrin sekauintiviestissä. Dohan MM-kilpailuissa 2024 hän saavutti kultaa 4&nbsp;×&nbsp;100&nbsp;metrin sekauintiviestissä, neljä muuta viestimitalia sekä pronssia 100 metrin vapaauinnissa. Saman vuoden Pariisin olympialaisissa hän voitti kultaa 4&nbsp;×&nbsp;100 metrin ja 4&nbsp;×&nbsp;200 metrin vapaauintiviesteissä.

Vuonna 2018 Jack voitti Gold Coastin Kansainyhteisön kisoissa kultaa 4&nbsp;×&nbsp;100 metrin vapaauintiviestissä maailmanennätysajalla 3.30,05. Hän sijoittui sekä 50 metrin että 100 metrin vapaauinnissa neljänneksivapaauintiviestissä. Lisäksi . Birminghamissa 2022 hän voitti niin ikään 4&nbsp;×&nbsp;100 metrin vapaauintiviestin ja sai lisäksi hopeaa 100 ja pronssia 50 metrin vapaauinnissa. Tyynenmeren-mestaruuskilpailuissa 2018 Tokiossa hän voitti kultaa 4&nbsp;×&nbsp;100 metrin vapaauintiviestissä. 

## Lähteet
Bacchus Marsh

**Bacchus Marsh** on kaupunki Australiassa, Victorian osavaltiossa. Kaupungissa oli 17&nbsp;303 asukasta vuoden 2016 väestönlaskennassa, ja se sijaitsee 51 kilometriä Melbournesta luoteeseen. Kaupungin perusti William Henry Bacchus vuonna 1838. Nykyään kaupungissa on kevyttä teollisuutta, kuten muovituotteiden ja vaatteiden tuotantoa. Englannin ohella kaupungissa puhutaan jonkin verran pandžabia, italiaa ja kreikkaa.

## Lähteet

## Aiheesta muualla
Bairnsdale

**Bairnsdale** on kaupunki Australiassa, Victorian osavaltiossa. Kaupungissa oli 12&nbsp;950 asukasta vuoden 2016 väestönlaskennassa, ja se sijaitsee 275 kilometriä Melbournesta itään. Bairnsdale on nimetty Skotlannissa, Skyen saarella sijaitsevan Bernisdale-nimisen kylän mukaan. Nykyään kaupungissa on kevyttä teollisuutta, kuten nahan ja vaatteiden tuotantoa. Englannin ohella kaupungissa puhutaan jonkin verran kiinaa, italiaa ja vietnamia.

## Lähteet

## Aiheesta muualla
Bendigo

**Bendigo** on kaupunki Australiassa, Victorian osavaltiossa. Kaupungissa oli 92&nbsp;384 asukasta vuoden 2016 väestönlaskennassa, ja se sijaitsee noin 150 kilometriä Melbournesta luoteeseen. Kaupungin nimi oli Sandhurst vuoteen 1891 asti, jolloin se sai nykyisen nimensä. Nykyään kaupungissa on kevyttä teollisuutta, kuten raudan ja vaatteiden tuotantoa. Turismi on myös tärkeä tulonlähde kaupungille. Kaupungin asukkaista noin 15 prosenttia on syntynyt Australian ulkopuolella.

## Ilmasto
Vuoden lämpimintä aikaa on tammikuu, jolloin keskimääräinen ylin lämpötila on lähes 30&nbsp;°C. Viileintä on kesäkuusta syyskuuhun, jolloin keskimääräinen alin jää viiden asteen alapuolelle. Sadetta saadaan ympäri vuoden, eniten heinäkuussa.

## Urheilu
Bendigon stadion on Keski-Victorian suurimpia urheilutapahtumien järjestämispaikkoja. Sen katsomoon mahtuu 4000 katsojaa. Stadion on kahden koripallojoukkueen ja yhden lentopallojoukkueen kotisali.

Bendigossa järjestettiin suunnistuksen maailmanmestaruuskilpailut 1985 ja jääkiekon alle 18-vuotiaiden Aasian ja Oseanian mestaruuskilpailut vuonna 1988.

## Lähteet

## Aiheesta muualla